stanford-oval/wikipedia huggingface dataset:
Sisilialainen keittiö
Ruokalajit > Jälkiruoat ja makeiset

Makeiset ovat toinen Sisilian erikoisuus. Sisilialaisia makeisia ovat esimerkiksi frutta martorana, Pignolata di Messina, buccellato, cannoli, granita, sisilialainen cassata ja Crocetta di Caltanissetta. Viimeksi mainittu on makeinen, joka katosimilloin?, mutta löydettiin uudelleen vuonna 2014.
Sisilialaiset makeiset ottivat 800-luvulla voimakkaasti arabivaikutteita, ja niissä on nähtävissä arabivaikutus enemmän kuin lähes missään muualla Euroopassa. Marsipaanihedelmät on saatettu keksiä Eloisen luostarissa Martoranassa 1300-luvulla. 1600- ja 1700-luvuilla monet sisilialaiset luostarit tuottivat karkkeja ja leivonnaisia, joista osassa oli seksuaalisia tai hedelmällisyyteen liittyviä teemoja. Ainoa säilynyt luostari, joka noudattaa perinnettä yhä, on Palermon neitsyiden luostari. Se valmistaa edelleen rintojen muotoisia kakkuja Sisilian Pyhän Agathan kunniaksi.
Pupa di cena -nimisiä perinteisiä sokeripatsaita valmistettiin yhä 2000-luvulla, mutta niissä oli moderneja julkkiksia tai kulttuurihahmoja.
Granita on erityisen kuuluisa ja tunnettu sisilialainen jälkiruoka, joka valmistetaan sekoittamalla sokeria, vettä ja makuaineita ja jäädyttämällä seos osittain. Granita yhdistetään yleisesti Messinaan tai Cataniaan, vaikka ei ole selvää näyttöä siitä, että se olisi kotoisin jostakin tietystä Sisilian kaupungista. Sorbetiin ja italialaisen jäätelöön verrattuna rakenne on karkeampaa, kiteisempi. Ruokakirjoittaja Jeffrey Steingarten sanoo, että "haluttu koostumus näyttää vaihtelevan kaupungista toiseen" saarella; länsirannikolla ja Palermossa se on paksuimmillaan, ja idässä se on lähes yhtä sileä kuin sorbetti. Eri koostumus on suurelta osin seurausta erilaisista pakastustekniikoista: sileämmät lajikkeet valmistetaan gelato-koneessa, kun taas karkeammat lajikkeet jäädytetään vain satunnaisesti sekoittaen ja lopuksi kaavitaan, jolloin saadaan eroteltuja kiteitä.
Ruokalajit > Hedelmät

Sitrushedelmät ovat suosittu ainesosa sisilialaisessa keittiössä. Arabit toivat monet niistä saarille jo 800-1100-luvuilla, mutta jotkut, kuten Washington navel -appelsiinilajike Brasiliasta, on tuotu saarelle vasta 1940–1950-luvuilla. Esimerkkejä Sisiliasta löytyvistä sitrushedelmistä ovat:
Biondo comune - "tavallinen vaalea" appelsiini
Ovale - kypsyy huhti–toukokuussa, tiivis hedelmäliha
Sanguigno comune - tavallinen veriappelsiini, jonka on sato korjataan tammi-huhtikuussa
Washington navel - tuotu Brasiliasta 1940–1950-luvuilla, kasvatettu pääasiassa Riberan ja Sciaccan lähellä, sato korjataan marraskuusta tammikuuhun
Sanguinella - veriappelsiinilajikkeen hapan appelsiini, jota saadaan Paternò Santa Maria di Licodiasta, Palagoniasta, Scordiasta ja Francofontesta tammikuusta huhtikuuhun
Tarocco - korkealaatuinen veriappelsiini, jota saadaan Cataniassa, Syrakusassa ja Francofontessa marraskuusta tammikuuhun
Tarocco dal muso - kulkusen muotoinen appelsiini, jota saadaan Francofontesta
Valencia - samanlainen kuin Ovale ja käytetään usein leivonnaisissa
Moro - karmiininpunainen hedelmäliha. Lajiketta saadaan Lentinissä, Scordiassa ja Francofontessa tammikuun puolivälistä huhtikuun loppuun
Comune - mandariiniappelsiinin yleinen lajike
Mandarino tardivo di Ciaculli - toinen Sisiliasta löytyvä mandariinilajike
Femminello, "Syrakusa-sitruuna" - sitruuna, joka muodostaa 80 % Sisilian sitruunasadosta. Cataniasta, Syrakusassa, Messinassa ja Palermosta
Monachello - sitruunalajike, joka kestää kuivuutta paremmin kuin Femminello. Sato korjataan loka–maaliskuussa.
Verdello - erityisen hyvin kasvava lime, jonka sato korjataan touko–syyskuussa.
Ruokalajit > Viinit ja juomat

Sisilialaiset tarjoavat aterian yhteydessä usein viiniä. Sisilian maaperä ja ilmasto ovat ihanteellisia rypäleiden kasvattamiseen pääasiassa Etna-vuoren ansiosta, ja viininvalmistusperinne saarella on ollut olemassa siitä lähtien, kun kreikkalaiset perustivat saarelle siirtokuntia. Nykyään kaikki Sisilian maakunnat tuottavat viiniä ja nykyaikaisilla menetelmillä valmistettu sisilialainen viini on vakiinnuttanut asemansa Euroopan viinimarkkinoilla.
Sisilialaisissa punaviineissä alkoholipitoisuus on 12,5–13,5 %, ja niitä juodaan yleensä iltaisin paistetun tai grillatun lihan kanssa. Tunnettuja punaviinejä ovat Cerasuolo di Vittoria ja Nero d'Avola, pääasiassa Noton ympäristössä tuotetut. Kuivien valkoviinien ja roséen alkoholipitoisuus on yleensä 11,5–12,5 %, ja niitä nautitaan pääasiassa kala-, siipikarja- ja pastaruokien kanssa. Sisilia tunnetaan myös jälkiruokaviinien, kuten Marsalan ja Malvasia delle Liparin, tuotannosta.
Muita yleisiä sisilialaisia alkoholijuomia ovat limoncello-sitruunalikööri ja Amaro Siciliano -yrttijuoma, jota nautitaan usein aterioiden päätteeksi digestiivinä.
Ruokalajit > Katuruoka

Sisilialaiset syövät suuria määriä katuruokaa. Suosittuja katuruokia ovat arancinit eli friteeratut riisikroketit, pani ca meusa ja pane e panellesuomenna? Palermon seudulla, cartocciate ja cipolline Catanian alueella ja Focaccia messinese ja Pidone messinese (tai Pitone tai Pidune paikallismurteella)  Messinan alueella.
Cassatat ovat suosittuja ja perinteisiä sisilialaisia jälkiruokia.
Manteligranita ja briossi
Tarocco- veriappelsiinit
Limoncello on suosittu, vahva sitruunalikööri.
Arancineja Sisilian Ragusasta. Arancinit ovat uppopaistettuja tai joskus uunissa paistettuja riisipalloja, jotka yleensä täytetään ragù-lihakastikkeella, tomaattikastikkeella, mozzarellalla tai herneillä ja päällystetään sitten korppujauhoilla.
Ahvenlampi (Keuruu, Raiski)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′40″N, 24°12′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskujoki:  suo-oja 
Järvinumero:  35.493.1.018
Mittaustietoja
Pinnankorkeus:  195,3 m  
Rantaviiva:  0,903 km  
Pinta-ala:  4,397 ha  
Saaria:  ei saaria 
 fiAhvenlampi 
Ahvenlampi  on Keski-Suomessa Keuruulla Raiskin kylän lähellä sijaitseva lampi.
Maantietoa

Lammen pinta-ala on 4,4 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 195,3 metriä mpy.
Stari Grad

Stari Grad voi viitata seuraaviin paikkoihin:
Stari Grad, kunta Bosnia ja Hertsegovinassa
Stari Grad, kaupunki Kroatiassa
Stari Grad, kylä Makedoniassa
Stari Grad, kunta Belgradissa, Serbiassa
Stari Grad, kunta Kragujevacissa, Serbiassa
Stari Grad, serbialaisen Novi Sadin kaupungin osa
Stari Grad, linnoituksen rauniot Serbiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stari Grad”, voi hakea sivunnimihaulla, laajalla sivunnimihaulla tai tekstihaulla.
Simo Tarpila

Simo Antero Tarpila (8. huhtikuuta 1935 Orivesi – 28. marraskuuta 2020 Lahti) oli suomalainen lääkäri ja professori.
Tarpilan vanhemmat olivat isännöitsijä Viljo Olavi Tarpila ja Helvi Hopiavuori. Hän avioitui 1961 kosmetologi Tuula Irmeli Soinin kanssa. Tarpila kirjoitti ylioppilaaksi Oriveden yhteiskoulusta vuonna 1954 ja valmistui lääketieteen lisensiaatiksi vuonna 1962.
Tarpila oli sisätautiopin dosentti Helsingin yliopistossa 1977–2000. Tarpilan mukaan pellava on hyvä terveellisten elintarvikkeiden lähde. Tarpila oli erilaisia ravintolisiä pellavasta valmistavan Neomed Oy:n hallituksen puheenjohtaja.
Aiheesta muualla

Simo Tarpilan muistokirjoitus Helsingin Sanomissa
Aivokurkiainen

Aivojen poikkileikkaus. Aivokurkiainen (corpus callosum) esitetty vasemmalla.
Aivokurkiainen (lat. corpus callosum) on hermoratojen muodostama poikittainen aivojen osa, joka yhdistää vasemman ja oikean aivopuoliskon eli hemisfäärin toisiinsa. Näin se mahdollistaa sen, että molemmat aivopuoliskot voivat vastaanottaa tietoa kummaltakin puolelta ruumista. Jos aivokurkiainen vahingoittuu tai se katkaistaan esimerkiksi vaikean epilepsian hoitamiseksi, myös suurin osa aivopuoliskojen välisistä yhteyksistä katkeaa. Yhteyden katkeamisella voi olla vaikutuksia ainakin tiedonkäsittelyyn ja liikekoordinaatioon. Lisäksi katkaisu voi aiheuttaa vieraan käden oireyhtymän. Kuitenkin muutaman vuoden kuluttua leikkauksesta korvaavat hermoradat ovat ottaneet aivokurkiaisen tehtävät itselleen hoidettaviksi, ja aivopuoliskojen yhteistoiminta palaa lähes ennalleen.
Aivokurkiaisen on arvioitu puuttuvan synnynnäisesti 3–7 lapselta 10 000:sta. Ilmiölle on useita syitä, mutta yleensä aivokurkiaisen puuttuminen merkitsee vaikeaa kehitysvammaisuutta.
Aivokurkiaisen muokkautuminen on suurimmillaan 7–8-vuotiailla.
Eläimet

Aivokurkiainen on vain istukkanisäkkäillä. Kädellisillä myelinaatio eli rasvalla pinnoittuminen nopeuttaa hermoimpulssien välitystä. Yleensä kädellisillä aivojen koon kasvamisen mukana tapahtuvaa aivokurkiaisen pitenemistä kompensoi vastaava aivokurkiaisen myelinaation lisääntyminen. Näin aivot voivat koordinoida aisti- ja liikeimpulsseja. Simpansseilla ja ihmisillä näin ei ole käynyt, joten ihmisillä aivopuoliskojen välinen viestintä vie kaksinkertaisen ajan makakeihin nähden.
Sukupuolierot

Edistyneet neuroanatomiakuvaustekniikat osoittivat, että eräissä aivokurkiaisen osissa on selkeitä sukupuolieroja. Kurkiainen korreloi naisilla merkitsevästi kaikkien testatun viiden älyllisen suorituskykytyypin kanssa muttei miehillä (avaruusrotaatio, jossa miehet ovat parempia, kuviomuistaminen, jossa naiset ovat parempia, tekstintuottaminen, sanatunnistustesti ja kuviotunnistustesti). Tämän perusteella aivopuoliskojen välisen yhteyden voimakkuudella on eri vaikutus naisiin kuin miehiin.
MRI-tutkimus osoitti, että aivokurkiaisen keskitason poikkipintala on naisilla suhteessa suurempi. Diffuusio-MRI tekniikoilla on löytynyt selviä sukupuolieroja aivokurkiaisen muodossa ja mikrorakenteessa. Muoto- ja kokoanalyysitkin ovat löytäneet konsistentteja, tilastollisesti merkitseviä sukupuolieroja.
Transsukupuolisten ihmisten aivokurkiainen on vuonna 2005 tehdyn tutkimuksen mukaan rakenteeltaan enemmän heidän ilmoittamansa sukupuolen kanssa kuin syntymässä määritetyn. Jopa lineaarinen tukivektorikone (karkean yksinkertainen luokittelualgoritmi) luokitteli aivokurkiaisten sukupuolen oikein 74 prosentin tarkkuudella ja vastasi paremmin sosiaalista kuin fyysistä sukupuolta.
Kätisyys ja aivokurkiainen

Erään tutkimuksen mukaan vasen- ja molempikätisillä on isompi aivokurkiainen. Toisten mukaan molempikätisillä on isompi aivokurkiainen ja vahvimmin yksikätisillä kaikkein pienin, oli kyse sitten oikea- tai vasenkätisyydestä.
Aiheesta muualla

Kuvia tai muita tiedostoja aiheesta Aivokurkiainen Wikimedia Commonsissa
Simo Taavetti Hämäläinen

Simo Taavetti Hämäläinen (30. joulukuuta 1913 Pielisjärvi – 30. joulukuuta 1977 Helsinki) oli suomen kielen tutkija, joka oli Helsingin yliopiston suomen kielen lehtori vuosina 1957–1963 ja 1966–1972.
Hämäläinen valmistui filosofian kandidaatiksi vuonna 1937 ja lisensiaatiksi vuonna 1960. Hän keräsi vuosina 1937–1940 Sanakirjasäätiön stipendiaattina kansankielen sanakirjaa varten sanastoa Nilsiän murteesta sekä vuonna 1945 Rovaniemen ja Inkerin Tyrön murteista. Hämäläinen oli Nykysuomen sanakirjan toimittajana vuosina 1946–1957 ja Sanakirjasäätiön johtajana 1963–1965.
Hämäläinen osallistui talvisotaan tulenjohtajana Kollaan rintamalla ja jatkosotaan patterin päällikkönä. Hänen tunnetuin julkaisunsa on vuonna 1963 ilmestynyt Suomalainen sotilasslangi.
Teokset

Suomalainen sotilasslangi. 1, Sanasto, Suomalaisen kirjallisuuden seura, 1963, Suomalaisen Kirjallisuuden Seuran toimituksia, 273, ISSN 0355-1768
Alberto Taveira Corrêa

Alberto Taveira Corrêa (s. 26. toukokuuta 1950 Nova Lima) on brasilialainen roomalaiskatolinen arkkipiispa. Hänet vihki papiksi Belo Horizonten arkkihiippakuntaan João Resende Costa 15. elokuuta 1973. Hänet nimitettiin Brasílian arkkihiippakunnan vihkipiispaksi sekä Sinnipsan titulaaripiispaksi 24. huhtikuuta 1991, ja piispaksi vihkiminen seurasi 6. heinäkuuta. Pääkonsekraattorina toimi João Resende Costa, jota avustivat Serafim Fernandes de Araújo ja Arnaldo Ribeiro.
Taveira Corrêa sai 27. maaliskuuta 1996 nimityksen Palmasin ja 30. joulukuuta 2009 Belém do Parán arkkipiispaksi, jonka virkaan hänet asetettiin 25. maaliskuuta 2010.
Some Die Young

| ”Some Die Young” Laleh |
| --- | --- | --- |

Singlen tiedot
 Albumilta: Sjung
 Julkaistu: 22. tammikuuta 2012
 Tuottaja(t): Laleh Pourkarim
 Tyylilaji: pop
 Kesto: 03.48
 Levy-yhtiö: Lost Army/Warner Music Sweden
Muut kannet
 Vaihtoehtoinen kansikuva
Lalehin muut singlet
| ”Mysteries” 2010 | ”Some Die Young” 2012 | ”Vårens Första Dag” 2012 |
Some Die Young on ensimmäinen Lalehin neljännelle studioalbumille, Sjungille julkaistu single. Sen julkaisi Warner Music Sweden 22. tammikuuta 2012. Kappaleen sanoitti sekä tuotti Laleh itse, ja sitä on soitettu julkaisunsa jälkeen ruotsalaisessa tositelevisiosarjassa, Så mycket bättressä (Suomessa nimellä Vain elämää). Sanoituksellisesti kappale kertoo rakkaimman menettämisestä, mutta myös tarpeesta olla luovuttamatta tämän johdosta ja pidätellä toivoa siitä että asiat tulevat olemaan paremmin. Musiikillisesti kappaleen tausta sisältää syöksyviä melodioita sekä pirteää tempoa. Single tehtiin epävirallisena kappaleraitana niille, jotka menettivät sukulaisiaan Norjan terrori-iskuissa vuonna 2011.
Some Die Young sai musiikkikriitikoilta positiivisen vastaanoton, jotkut nimittäin sanoivat sitä täydelliseksi kappaleeksi, joka sopii hyvin Så mycket bättre-ohjelmaan. Some Die Young teki kaupallisesti vaikutuksen Skandinavian maissa. Ruotsissa se saavutti tuplaplatinaa sekä sijoittui Sverigetopplistanin 9. sijalle ja DigiListanin 2. sijalle. Norjassa kappale sijoittui singlelistan 1. sijalle ja pysyi siellä yhteensä kahdeksan viikkoa. Single oli huomattava menestys myös radioissa, sijoittuen Norjan airplaylistan kärkisijalle muutamaksi viikoksi sekä kymmenen parhaan joukkoon Ruotsissa. Laleh esitti kappaleen ensimmäistä kertaa vuoden 2012 P3 Guld Awardsissa Göteborgissa.
Raitalista

Digital Download
1. "Some Die Young" - 3:48
Listat

| Listat (2012) | Sija |
| --- | --- |
Tanska (Tracklisten): 38
Norja (VG-lista): 1
Ruotsi (Sverigetopplistan): 9
Suomi (Suomen virallinen latauslista): 10
Käännös suomeksi
Sombor

| Sombor Сомбор |
| --- | --- |
 vaakuna
 Somborin sijainti
Valtio:  Serbia
Provinssi:  Vojvodina
Piirikunta:  Länsi-Bačka
Hallinto:  
 – Hallinnon tyyppi:  Kunta
 – Pormestari:  Nemanja Delić
Pinta-ala:  
 – Kokonaispinta-ala:  1 178 km²
Väkiluku (2002):  97 263
 – Väestötiheys:  82,5 as./km²
 
 www.sombor.rs 
Infobox OKVirheellinen NIMI-arvo: 
Sombor on kunta ja kaupunki Serbian Vojvodinassa Länsi-Bačkan piirikunnassa ja on myös sen hallinnollinen keskus. Vuonna 2002 kunnan väkiluku oli 97 263, kaupungin osuus 51 471.[lähde? ] Alueen pinta-ala on 1 178 km².
Asutut paikat

Somborin kunta käsittää Somborin kaupungin sekä seuraavat kylät:
Aleksa Šantić
Bački Breg
Bački Monoštor
Bezdan
Gakovo
Doroslovo
Kljajićevo
Kolut
Rastina
Riđica
Svetozar Miletić
Stanišić
Stapar
Telečka
Čonoplja
Lisäksi Somborin kaupunkiin kuuluvat seuraavat lähiöt:
Bukovački Salaši
Rančevo
Kruševlje
Bilić
Lugumerci
Žarkovac
Väestö

Vuonna 2002 Somborin väestö jakaantui etnisesti seuraavasti:[lähde? ]
Serbit = 59 799 (61,48 %)
unkarilaiset = 12 386 (12,73 %)
kroaatit = 8 106 (8,33 %)
jugoslaavit = 5 098 (5,24 %)
Bunjevci = 2 730 (2,8 %)
muut
Somborin kaupungissa:[lähde? ]
Serbit = 32 988 (64,09 %)
unkarilaiset = 3 743 (7,27 %)
jugoslaavit = 3 325 (6,46 %)
kroaatit = 3 197 (6,21 %)
Bunjevci = 2 222 (4,32 %)
muut
Somborin lisäksi serbit olivat enemmistö yhdeksässä kylissä: Aleksa Šantić, Gakovo, Kljajićevo, Kolut, Rastina, Riđica, Stanišić, Stapar ja Čonoplja. Kroaatit olivat enemmistö kahdessa kylässä: Bački Breg ja Bački Monoštor. Unkarilaiset olivat enemmistö kolmessa kylässä: Bezdan, Doroslovo ja Telečka. Lisäksi unkarilaiset ovat suurin yksittäinen etninen ryhmä etnisesti sekalaisessa Svetozar Miletićissä.
Albany (Kalifornia)

| Albany |
| --- | --- |


 Albany
 Koordinaatit: 37°53′13″N, 122°17′52″W 
Valtio:  Yhdysvallat
Osavaltio:  Kalifornia
Piirikunta:  Alamedan piirikunta
Pinta-ala:  
 – Kokonaispinta-ala:  14,1 km²
 – Josta vettä:  9,7 km² 
Väkiluku (2000):  16 444
 – Väestötiheys:  3 731,8 as./km²
 
 www.albanyca.org 
Infobox OKVirheellinen NIMI-arvo: 
Albany (aiemmin Ocean View) on kaupunki Alamedan piirikunnassa Kaliforniassa Yhdysvalloissa. Vuoden 2010 väestönlaskennan mukaan kaupungissa asui 16 447 ihmistä. Kaupungin asukastiheys oli tuolloin 3 731,8 asukasta neliökilometrillä. Albanyn pinta-ala on 14,1 km², josta vettä on 9,7 km².
Aiheesta muualla

Kuvia tai muita tiedostoja aiheesta Albany (Kalifornia) Wikimedia Commonsissa
Alamedan piirikunta
| --- | --- |
Kaupungit:   Alameda  Albany  Berkeley  Dublin  Emeryville  Fremont  Hayward  Livermore  Newark  Oakland  Piedmont  Pleasanton  San Leandro  Union City 
Aavekaupungit:   Alden  Ann  Drawbridge  Elliot  Goecken  Greenville  Hacienda  Larkin's Landing  Mallard  Melita  Merienda  Monte Vista  Remillard  Robert  Russell City  Stokes Landing 
Viestimet:   Oakland Tribune  Tri-Valley Herald  East Bay Express  Daily Review  Fremont Argus  Alameda Times-Star  The Daily Californian  KPFA  KKIQ  KALX  KFAX  KTVU
Abhasian apsar

10 apsarin kolikko.
500 apsarin setelin etusivu.
500 apsarin setelin takasivu.
Abhasian apsar on Abhasian käyttämä rahayksikkö, jota käytetään Venäjän ruplan rinnalla. Rahayksikköön kuuluvat 1, 2, 10, 20, 25, 50 ja 100 apsarin kulta- ja hopeakolikot[lähde? ] sekä 500 apsarin seteli. Niiden lisäksi on julkaistu myös juhlarahoja. Ensimmäiset kolikot julkaistiin 2008. Vuonna 2018 julkaistiin 500 apsarin seteli, jossa on Vladislav Ardzinban kuva.
Aiheesta muualla

The National Bank of the republic of Abkhazia (englanniksi)
Kuvia tai muita tiedostoja aiheesta Abhasialaiset rahat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Abkhazian apsar
Käännös suomeksi
Abdoulie Mansally

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Abdoulie Kenny Mansally
Syntymäaika: 27. tammikuuta 1989 (ikä 35)
Syntymäpaikka:  Banjul, Gambia
Pituus: 175 cm
Seura
Seura:  PS Kemi
Tehtävä: laitapuolustaja
Junioriseurat
2005–2006: Real de Banjul FC
Seurat
| Vuodet | Seura | O | (M) |
| 2006–2007 |  Real de Banjul FC | – | (–) |
| 2007–2012 |  New England Revolution | 89 | (7) |
| 2012–2015 |  Real Salt Lake | 49 | (1) |
| 2016 |  Houston Dynamo | 9 | (0) |
| 2016 | →  Rio Grande Valley FC Toros (laina) | 1 | (0) |
| 2017– |  PS Kemi | 24 | (5) |
Maajoukkue
| 2005 | Gambia U17 | 3 | (1) |
| 2007 | Gambia U20 | 4 | (1) |
| 2008– | Gambia | 14 | (0) |
 Seurajoukkueuran tilastot kattavat vain kansalliset sarjat, päivitetty 13. syyskuuta 2017.  Maajoukkueuran tilastot päivitetty 28. kesäkuuta 2016.
Abdoulie Kenny Mansally (s. 27. tammikuuta 1989 Banjul, Gambia) on gambialainen jalkapalloilija, joka edustaa Veikkausliiga-seura Interiä. Hänen pelipaikkansa on laitapuolustaja. Hän on kuulunut aikaisemmin Gambian jalkapallomaajoukkueeseen.
Mansally pelasi aluksi kotimaansa Gambian pääsarjaa, ja valittiin myös maansa maajoukkueeseen, joka pääsi vuoden 2007 alle 20-vuotiaiden MM-kisoihin Yhdysvaltoihin. Bostonin alueen Major League Soccer (MSL)-seura rekrytoi Mansalyn joukkueeseensa, ja allekirjoitti sopimuksen seuran kanssa. Ensimmäinen MSL-peli oli maaliskuussa 2008. Hän pelasi seurassa neljä kautta toukokuuhun 2012 yhteensä 89 ottelua. Keväällä 2010 hänet valittiin MLS-sarjan viikon pelaajaksi. Sen jälkeen hän pelasi MSL-sarjaa vielä neljä kautta Real Salt Laken ja Houston Dynamon riveissä. Kaikkiaan MSL-otteluita kertyi kaikkiaan 147.
Abdoulie Mansally siirtyi Suomeen keväällä 2017 PS Kemin Veikkausliiga-joukkueeseen kahden vuoden sopimuksella.
Maajoukkuetasolla Mansally on edustanut monia Gambian nuorten maajoukkueita sekä miesten maajoukkueessa vuodesta 2008 alkaen.
Aiheesta muualla

Kuvia tai muita tiedostoja aiheesta Abdoulie Mansally Wikimedia Commonsissa
Seksirobotti

Seksirobotti on antropomorfinen seksin harrastamiseen tehty robotti, joka osaa liikkua ja puhua. Seksirobottien odotetaan halventuvan ja seksin harjoittamisen niiden kanssa yleistyvän ajan kuluessa. Seksirobotit on pääasiassa suunnattu miehille ja muistuttavat ulkonäöltään naisia.
Vaikutukset

Seksirobotit voivat vähentää prostituutioon liittyvää ihmiskauppaa. Seksirobotit voivat myös vähentää sukupuolitautien leviämistä ja antaa fetisisteille mahdollisuuden toteuttaa äärimmäisiä fetissejään robottien kanssa. Lapsia muistuttavien seksirobottien kieltämistä lailla on ehdotettu. On epäselvää loppuisiko pedofilia seksirobottien avulla vai lisäisikö se pedofiliaa. Seksirobotissa voi olla vastustamisen säätö, jonka avulla voi simuloida raiskaamista. Vastustamisen säätöä on ehdotettu lailla kiellettäväksi. Seksirobotteja on suunniteltu pedofiileille ja raiskaajille, ja pelkona on että seksirobottien käyttö saattaa johtaa seksuaalisen hyväksikäytön yleistymiseen.
David Levy on kirjoittanut seksiroboteista kirjan Love and Sex with Robots. Levyn mukaan seksirobotit voivat auttaa sinkkujen yksinäisyyteen joilla on vaikeuksia saada ihmissuhteet toimimaan.
Feministien mukaan seksirobotit antavat miehille ratkaisun naisten itsenäisyyden uhkaan.
Irlantilaisen seksirobottibordellin omistajan mukaan osa asiakkaista on yksinäisiä, joillakin on vaikeuksia vuorovaikuttaa naisten kanssa ja muiden olevan kiinnostuneita nukeista.
John Danaher on argumentoinut että ihmisten harjoittama prostituutio on harvoja aloja jotka eivät kärsisi teknologisesta työttömyydestä robottien yleistyessä.
Venäläisen seksologin Lev Shcheglovin mukaan seksirobottien käyttö voi aiheuttaa psykopaattista häiriötä käyttäjälle. Hänen ennustuksensa mukaan seksirobottien käyttöönotto päättyy huonosti. Professori Kathleen Robertsonin mukaan psykopaatit ovat kiinnostuneita seksiroboteista.
Valmistajat

Seksirobotteja valmistaa yhdysvaltalainen yritys Abyss Creations. Abyss Creations on tunnettu Harmony-nimisestä seksirobottimallista jolla on tekoälyä. Abyss Creationsin seuraava seksirobottimalli on Solana, jolla on vaihdettavat kasvot. Myös miespuolisia seksirobotteja on suunniteltu, mutta naiset eivät ole niistä yhtä kiinnostuneita kuin miehet naispuolisista seksiroboteista.
Käyttö bordelleissa

Maailman ensimmäinen seksirobotteja sisältävä bordelli avattiin Barcelonassa, Espanjassa vuonna 2017. Kyseinen Lumidolls-yritys on aikeissa laajentua maailmanlaajuisesti. Vuonna 2017 on myös avattu seksirobottibordelli nimeltä Bordoll Dortmundissa, Saksassa.
Aiheesta muualla

Nature: Let's Talk About Sex Robots (englanniksi)
Alfonso Carrasco Rouco

Alfonso Carrasco Rouco.

Alfonso Carrasco Rouco (s. 12. lokakuuta 1956 Vilalba) on espanjalainen roomalaiskatolinen piispa. Hänet vihittiin papiksi Mondoñedo-Ferrolin hiippakuntaan 8. huhtikuuta 1985 ja nimitettiin Lugon hiippakunnan johtoon 30. marraskuuta 2007. Piispaksi vihkiminen seurasi 9. helmikuuta 2008. Pääkonsekraattorina toimi Antonio María Rouco Varela, jota avustivat Manuel Monteiro de Castro ja Julián Barrio Barrio.
Stabat Mater (Haydn)

Stabat Mater on säveltäjä Joseph Haydnin näkemys Stabat Mater -tekstistä. Teos on vuodelta 1767. Siitä tuli Haydnin elinaikana hänen tunnetuin hengellinen sävellyksensä, ja muun muassa Johann Adolf Hasse ylisti sitä.
Haydnin Stabat Mater esitetään sopraanosta, tenorista, altosta, bassosta, kuorosta ja orkesterista koostuvalla kokoonpanolla. Teoksen kolmestatoista osiosta viisi on kuorokohtauksia, seitsemän aarioita ja yksi duetto.